% !TEX root = ../thesis.tex

\chaptermark{Úvod}
\phantomsection
\addcontentsline{toc}{chapter}{Úvod}

\chapter*{Úvod}
Náhodné čísla sú nevyhnutnou súčasťou každodenného použitia počítača. Ich~využitie pri práci operačného systému je rozsiahle a prebieha takmer neustále. Podieľajú sa pri zabezpečení sieťovej, a aj počítačovej ochrany pri používaní zariadenia. Poskytujú teda ochranu pred možnými útokmi, prostredníctvom ich~využitia v rôznych kryptografických algoritmoch. Kvalita náhodných dát, vygenerovaných počítačom, teda odzrkadľuje bezpečnosť zvolenej platformy, ktorá je poskytnutá používateľovi.    

Cieľom tejto práce je definovať a klasifikovať prostriedky na~tvorbu náhodne vygenerovaných čísel. Následne opisom špecifikujeme vývoj kryptografických rozhraní od svojho vzniku až po súčasnosť operačného systému Windows. Vysvetlíme si princípy testovania kvality náhodných čísel. Možnosti produkcie týchto dát v uvedenom prostredí špecifikujeme. Na rozhraniach a~knižničných funkciách vykonáme experimenty. Zvolené metódy merania a testovania charakterizujeme. V opise uvedieme aj vplyvy možných chýb merania. Experimenty spojené s časovým testovaním sú vykonané na troch rôznych konfiguráciách, s rovnakým operačným systémom. Dôvodom na použitie viacerých zariadení je kvalitnejšia interpretácia výsledkov. Ďalším krokom je generovanie náhodných dát pomocou vybraných rozhraní. Následné takto vzniknuté údaje otestujeme štatistickými testami. Na základe výstupov z testovanie zistíme kvalitu našich dát. Súčasťou práce je aj bezpečnostný problém v prostredí virtuálneho stroja s operačným systémom Windows. Špecifikáciu rizika vykonáme prostredníctvom opisu a experimentu. Cieľom je praktické overenie aktuálnosti bezpečnostnej chyby, ktorá vzniká pri generovaní náhodných čísel tesne po obnovení snímky obrazu systému.

Vyhodnotenie výsledkov, ktoré je získané vyššie uvedenými praktikami, je obsahom samostatnej kapitoly tejto práce. Opísaná metodika je uskutočnená na~celosvetovo najpoužívanejšom operačnom systéme spoločnosti Microsoft – Windows 10, v~64-bitovej verzii. Na tvorbu programov je použitý programovací jazyk C so 64-bitovým GCC prekladačom.




